|  |
| --- |
| **PROGRAMTERVEZŐ INFORMATIKUS** |

# Képzési forma, munkarend: alapképzés, nappali és levelező

# Képzési idő: 6 félév

**Érettségi követelmény:** matematika **és** fizika vagy informatika

# A szakképzettség oklevélben szereplő megnevezése: programtervező informatikus

# A képzés célja: programtervező informatikus BSc szak célja olyan informatikai szakemberek képzése, akik képesek szoftver orientált információs technológiai eszközök és rendszerek létrehozási, bevezetési, működtetési, szervizelési, fejlesztési, alkalmazási tevékenységét önállóan és csoportmunkában ellátni, továbbá kellő mélységű elméleti ismeretekkel rendelkeznek a tanulmányaik MSc szinten történő folytatásához.

# Az ideális jelentkező: jellemezi az érdeklődés az új iránt, a logikus gondolkodás, a kreativitás. Szívesen tölti idejét a számítástechnika és az informatika legújabb eredményeinek megismerésével és szeret programozni. Érdekli a számítógépek működése, a számítógép-hálózatok, az internet; meg akarja ismerni a programozás művészetét, az algoritmusokat, a szoftver készítés modern eszközeit, a különböző programozási nyelveket, az objektum orientált programozást, az adatbázis-kezelő rendszereket, a komputergrafika és a mesterséges intelligencia területeit, a dinamikus webprogramozást; fontosnak tartja a matematika gyakorlati alkalmazását.

# Nyelvi követelmények: az alapfokozat megszerzéséhez legalább egy olyan idegen nyelvből, amelyen a szakmának tudományos szakirodalma van, államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: hallgatóink a diploma megszerzése után magyarországi és külföldi egyetemeken mester (MSc) képzésben, illetve ezek után három éves doktori (PhD) programon folytathatják tanulmányaikat.

# A szakma szépségei: a programozó informatikus olyan informatikai szakember, aki a megszerzett informatikai ismereteit hatékonyan tudja alkalmazni a gyakorlatban és a gazdasági élet több területein. A végzett hallgatóink képesek informatikai rendszereket áttekinteni, fejleszteni, létrehozni és üzemeltetni. A szakon megszerzett tudás alkalmazásával lehetőség nyílik különböző rendszerek matematikai modellek szerkesztésére, programok készítésére, a programfejlesztési technológiák dinamikus használatára, adatbázisok létrehozására, karbantartására.

# Elhelyezkedési esélyek és lehetőségek: a gazdasági élet különböző területein az informatika használata egyre szélesebb körű alkalmazást nyer. Ennek megfelelően egyre nagyobb igény mutatkozik továbbra is a felsőfokú informatikai végzettségű szakemberek foglalkoztatására. A tapasztalatok azt mutatják, hogy az informatikusok szaktudásukat, megszerzett kreditjeiket külföldön is, egész Európában tudják hasznosítani.